**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Gradsko vijeće**

KLASA: 612-04/20-01/3

URBROJ: 2182/03-02-20-1

Skradin, 17. srpnja 2020.g.

Na temelju članka 20. Zakona o knjižnicama i knjižničnoj djelatnosti (NN broj 17/19 i 98/19), članaka 40. i 41. Zakona o ustanovama („Narodne novine“ broj 76/93, 29/97, 47/99, 35/08 i 127/19) članka 6a. Odluke o osnivanju Gradske knjižnice „Ivan Pridojević“ Skradin

(„Službeni vjesnik Šibensko-kninske županije“, broj 12/07, 9/19 i 3/20 - pročišćeni tekst) i članka 32. Statuta Grada Skradina ( „Službeni vjesnik Šibensko-kninske županije“, broj 10/09, 5/13, 3/18 i 3/20), Gradsko vijeće Grada Skradina, na 21. sjednici, od 17. srpnja 2020.g., donosi

**O D L U K U**

**o raspisivanju javnog natječaja za imenovanje ravnatelja/ice**

**Gradske knjižnice „Ivan Pridojević“ Skradin**

**Članak 1.**

Raspisuje se javni natječaj za ravnatelja/icu Gradske knjižnice „Ivan Pridojević“ Skradin.

Natječaj će se objaviti u „Narodnim novinama“ i mrežnim stranicama Grada Skradina.

**Članak 2.**

Postupak javnog natječaja za imenovanje ravnatelja/ice Gradske knjižnice „Ivan Pridojević“ Skradin provodi Odbor za izbor i imenovanja Gradskog vijeća Grada Skradina.

**Članak 3.**

Odbor za izbor i imenovanja objavit će natječaj, zaprimati prijave na natječaj, otvoriti pristigle prijave, sastaviti Zapisnik, te isti uputiti Gradskom vijeću Grada Skradina na daljnje postupanje.

**Članak 4.**

Ova Odluka stupa na snagu danom donošenja.

**GRADSKO VIJEĆE**

**GRADA SKRADINA**

**PREDSJEDNICA**

Nadija Zorica, v.r.